PRIENŲ RAJONO SAVIVALDYBĖS administracijos

socialinės paramos skyrius

Biudžetinė įstaiga, Laisvės a. 12, LT-59126 Prienai,

tel. +370 319 61 161, el. p. soc.rupyba@prienai.lt

Duomenys kaupiami ir saugomi Juridinių asmenų registre, kodas 288742590

________________________________________________________________________________

Prienų rajono savivaldybės tarybai

SPRENDIMO „DĖL PRIENŲ RAJONO SAVIVALDYBĖS BŪSTO NUOMOS AR IŠPERKAMOSIOS BŪSTO NUOMOS mokesčio DALIES KOMPENSACIJOS DYDŽIO APSKAIČIAVIMO, MOKĖJIMO IR PERMOKĖTŲ KOMPENSACIJŲ GRĄŽINIMO TVARKOS APRAŠO PATVIRTINIMO“ PROJEKTO AIŠKINAMASIS RAŠTAS

Sprendimo projekto tikslas ir uždaviniai:

Patvirtinti naujos redakcijos Prienų rajono savivaldybės būsto nuomos ar išperkamosios būsto nuomos mokesčio dalies kompensacijos dydžio, mokėjimo ir permokėtų kompensacijų grąžinimo tvarkos aprašą.

2024 m. sausio 2 d. įsigaliojo Lietuvos Respublikos paramos būstui įsigyti ar išsinuomoti įstatymo (toliau – Įstatymas) pakeitimas: pakeista nuomos ar išperkamosios būsto nuomos mokesčio dalies kompensacijos dydžio apskaičiavimo, mokėjimo ir permokėtų kompensacijų grąžinimo tvarka.

2024 m. vasario 21 d. įsigaliojo Lietuvos Respublikos Vyriausybės nutarimas, kuriuo išdėstytas nauja redakcija Lietuvos Respublikos Vyriausybės 2001 m. balandžio 25 d. nutarimas Nr. 472 „Dėl Socialinio būsto ir kito savivaldybės būsto nuomos mokesčių apskaičiavimo metodikos patvirtinimo“.

Siūlomos teisinio reguliavimo nuostatos:

Teisę į būsto nuomos ar išperkamosios būsto nuomos mokesčio dalies kompensaciją reglamentuoja Lietuvos Respublikos vietos savivaldos įstatymo 15 straipsnio 2 dalies 23 punktas, Lietuvos Respublikos paramos būstui įsigyti ar išsinuomoti įstatymo 8, 10, 17, 18 ir 19 straipsniai, Prašymų suteikti paramą būstui įsigyti ar išsinuomoti nagrinėjimo tvarkos aprašas, patvirtintas Lietuvos Respublikos socialinės apsaugos ir darbo ministro 2015 m. balandžio 10 d. įsakymu Nr. A1-195 „Dėl Prašymų suteikti paramą būstui įsigyti ar išsinuomoti nagrinėjimo tvarkos aprašo patvirtinimo“.

Laukiami rezultatai:

Asmenys ir šeimos, kurie atitinka visus Įstatyme nurodytus reikalavimus, galės pasinaudoti teise į išperkamosios būsto nuomos ar būsto nuomos mokesčio dalies kompensaciją, tačiau kompensacija negalės būti didesnė nei 1 VRP vienam asmeniui (176 Eur). Šeimos atveju šis skaičius indeksuojamas pagal formulę.

Lėšų poreikis ir šaltiniai:

Būsto nuomos ar išperkamosios būsto nuomos mokesčio dalies kompensacijos mokamos iš valstybės biudžeto specialiosios tikslinės dotacijos lėšų.

Kiti sprendimui priimti reikalingi pagrindimai, skaičiavimai ar paaiškinimai:

Kompensacijos dydis Prienų rajono savivaldybės teritorijoje apskaičiuojamas, iš būsto nuomos ar išperkamosios būsto nuomos sutartyje nurodyto būsto nuomos ar išperkamosios būsto nuomos mokesčio dydžio atimant 40 procentų pagal Įstatymo 18 straipsnio 1 dalies apskaičiuotų asmens ar šeimos pajamų, ir negali būti didesnis kaip 1 VRP dydžio vienam asmeniui ir 1 VRP˟(1+0,2˟n) (kur n – šeimos narių skaičius) šeimoms. Jeigu šioje dalyje apskaičiuota asmens ar šeimos 40 procentų pajamų dalies suma yra didesnė už būsto nuomos sutartyje nurodytą būsto nuomos ar išperkamosios būsto nuomos mokesčio dalies sumą, kompensacija nemokama.

Lyginamasis variantas: nepridedamas.

Skyriaus vedėja	Sandra Mekionienė